Diari Oficial de la Generalitat Valenciana


Sumari del DOGV 3560, del 13-08-1999 (1999/7018)

RESOLUCIÓ de 19 de juliol de 1999, de la Direcció General d'Ordenació i Innovació Educativa i Política Lingüística, per la qual es resol la convocatòria de cursos d'especialització en educació infantil, educació musical, educació física, llengües estrangeres (anglés) i educació especial (pedagogia terapèutica), dirigits al personal docent d'Educació Infantil i Primària de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3560

Data del DOGV
:   13-08-1999

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1999/7018


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 19 de juliol de 1999, de la Direcció General d'Ordenació i Innovació Educativa i Política Lingüística, per la qual es resol la convocatòria de cursos d'especialització en educació infantil, educació musical, educació física, llengües estrangeres (anglés) i educació especial (pedagogia terapèutica), dirigits al personal docent d'Educació Infantil i Primària de la Comunitat Valenciana. [1999/X7018]
  
Per l'Ordre de 23 de març de 1999, de la Conselleria de Cultura, Educació i Ciència (DOGV de 26.04.1999), es convocaren cursos d'especialització en educació infantil, educació musical, educació física, llengües estrangeres (anglés) i educació especial (pedagogia terapèutica).
  
Acomplits els tràmits requerits en la convocatòria i seleccionats els professors participants segons el que s'indicava en les bases de l'ordre i en els seus annexos i, conforme a la delegació feta pel conseller en la disposició final primera de la mencionada ordre, resolc:
  
Primer
  
Fer públiques les llistes del professorat seleccionat per a participar als cursos d'especialització que figuren a l'annex I i la relació de les sol·licituds denegades, amb indicació de les causes, en l'annex II de la present resolució.
  
Segon
  
En aplicació d'allò que establix la lletra B) Concurs, de l'apartat desé de les bases de la convocatòria, resta anul·lat, per no arribar al mínim de 20 participants seleccionats, el curs d'especialització de Llengües Estrangeres (anglés), Alacant.
  
Els sol·licitants d'est curs que consten en la llista d'admesos no hauran de tornar a fer la prova d'accés, si de cas sol·liciten de participar en un curs de la mateixa especialitat en la pròxima convocatòria de cursos d'especialització d'esta conselleria.
  
Tercer
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant la Conselleria de Cultura, Educació i Ciència en el termini d'un mes a comptar des de l'endemà de la publicació en el Diari Oficial de la Generalitat Valenciana
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.